འོད་གསལ་རྡོ་རྗེ་གསང་མཛོད་ལས༔ སྨན་གྱི་བཀའ་སྲུང་མཆོད་ཐབས་བཞུགས་སོ༔ སྨན་གྱི་བཀའ་སྲུང་མཆོད་འདོད་ན༔ རྟེན་གཏོར་དམར་པོ་ཟུར་གསུམ་དགུ༔ སྨན་བཙུན་གཉིས་ལ་ཟླུམ་
བཤོས་གཉིས༔ པྲ་བདག་བཤོས་བུ་ཏིང་ལོ་བཅས༔ རྒྱུན་དུ་བ་ལིང་ཙམ་གྱིས་རུང་༔ གསེར་སྐྱེམས་ཙམ་གྱིས་དོན་གྲུབ་བོ༔ ས་མ་ཡ༔ ཧཱུྃ་བྷྱོཿ༔ རྡོ་རྗེ་འཆང་དང་ཤཱཀ་ཐུབ་པདྨ་འབྱུང་༔ བི་མ་མི་ཏྲ་བཻ་རོ་ཙ་ན་སོགས༔
རིག་འཛིན་བརྒྱུད་ཀྱི་སྤྱན་སྔར་ཁས་བླངས་པའི༔ བདུད་རྩི་སྨན་གྱི་སྲུང་མ་དམ་ཚིག་ཅན༔ ཞང་བློན་རྡོ་རྗེ་བདུད་འདུལ་མཆེད་སྡེ་དགུ༔ པྲ་བདག་མཁའ་འགྲོ་ཁྱེའུ་ཆུང་སྨྲ་མཁས་
བཅས༔ འདིར་གཤེགས་དམ་རྫས་གཏོར་མ་སྨན་ཕུད་བཞེས༔ མི་ཤེས་བག་མེད་གཟུ་ལུམ་རས་ཆོད་ཀྱིས༔ ཚུལ་བཞིན་ལུང་དང་མན་ངག་མ་བརྟེན་ཅིང་༔ སྙིང་རྗེའི་རྩལ་ཆུང་
ལོག་འཚོའི་ལས་བྱས་བཤགས༔ རྗེས་སུ་མ་གནང་དོན་དང་མི་ལྡན་པས༔ ནད་ཆེན་གཏིང་འདོན་འཇམ་རྩུབ་དཔྱད་ལོག་བྱས༔ སྨན་སྲུང་ཐུགས་དང་འགལ་བ་བཟོད་པར་
གསོལཿ བཛྲ་ས་མ་ཡ་ཤུདྡྷེ་ཨཱཿ ཧཱུྃ་བྷྱོཿ༔ རྡོ་རྗེ་སྨན་གྱི་སྲུང་མ་དམ་ཅན་ཚོགས༔ དངོས་སུ་འགྲོ་དོན་སྨན་གྱི་ཕྲིན་ལས་ཀུན༔ འབད་མེད་ལྷུན་གྱིས་གྲུབ་པའི་དངོས་གྲུབ་སྩོལ༔ ཡིད་
མཆོད་ཐབས།

༈ ལ་འདོད་པའི་ལོངས་སྤྱོད་ཆར་བཞིན་ཕོབ༔ གཟའ་ཀླུ་ས་བདག་མཐོང་རེག་བསམ་པ་དང་༔ རྒྱ་འདྲེ་ཀླ་ཀློའི་ཁ་རླངས་མ་རུངས་དུག༔ གསོ་མི་བཏུབ་པའི་ནད་གདོན་ཚར་གཅོད་
མཛོད༔ འཆི་མེད་ཚེ་བཅུད་སྨན་གྱི་ནུས་པ་བསྐྱེད༔ སྙན་དང་གྲགས་པས་ས་གསུམ་གང་བ་དང་༔ ཚུལ་བཞིན་གསོ་རིག་བསྟན་པ་དར་རྒྱས་ཤིང་༔ ལས་ཉོན་ནད་ཀྱི་གདུང་བ་ཞི་
བ་དང་༔ ཚེ་དཔལ་བདེ་སྐྱིད་སྣང་བ་གོང་འཕེལ་ཤོག༔ བདག་གི་སྦྱིན་པའི་ཕ་རོལ་མཐར་སོན་ཅིང་༔ སྨན་རྒྱལ་གོ་འཕང་ཐོབ་པའི་ཕྲིན་ལས་མཛོད༔ ཡི་གེ་བརྒྱ་པ་བརྗོད་ལ་རང་གནས་སུ་
གཤེགས༔ ས་མ་ཡ༔ བྱ་སླ་ཚེགས་ཆུང་དོན་ཆེ་བའི༔ སྨན་སྲུང་མཆོད་ཐབས་མདོར་བསྡུས་འདི༔ དུས་ཀྱི་ཐ་མར་སྣང་བར་ཤོག༔ ས་མ་ཡ༔ རྒྱ་རྒྱ་རྒྱ༔ མནྟྲ་གུ་ཧྱ༔ བརྡ་ཐིམ༔ སྤྲྀ༔ དུས་ཞབས་སྐྱོང་བའི་རིག་པ་འཛིན་པ་འགྲོ་འདུལ་པས་
སྐད་ཅིག་གིས་གཏན་ལ་ཕབ་པ་འདིས་ཀྱང་ཚུལ་ལྡན་གསོ་བ་རིག་པའི་བསྟན་པ་གོང་དུ་འཕེལ་ཏེ་འགྲོ་ཀུན་ལས་ཉོན་གྱི་ནད་ལས་གྲོལ་བའི་རྒྱུར་གྱུར་ཅིག །བཀྲ་ཤིས། དགེའོ། །དགེའོ། །དགེའོ། 11 །
གཏེར་ ཨ་འཛོམས་འབྲུག་པའི་གསུང་། གསར།

བློ་ཡི་ གཅིག་ མུན་སེལ།
18